Sebiumeker

Sebiumeker ialah seorang dewa besar hal memperanakkan dan kesuburan dalam mitologi Nubia yang dahulu dipuja di Meroe, Kush, di Sudan masa kini. Dia kadangkala dianggap sebagai penjaga pintu gerbang kerana patung-patungnya kadang-kadang ditempatkan berhampiran pintu. Dia ada banyak persamaan dengan Atum tetapi mempunyai ciri-ciri Nubia, dan juga dianggap sebagai dewa pertanian.

 Etimologi 
Nama Meroitiknya mungkin Sabomakal, yang menjadi Sebiumeker dalam bahasa Mesir purba.

 Peranan dalam Kush purba 
Sebiumeker ialah dewa besar hal memperanakkan dan kesuburan di Meroe, Kush (Sudan masa kini).Mark, Joshua J. "Egyptian Gods - The Complete List". World History Encyclopedia. Archived from the original on 27 March 2019. Retrieved 27 March 2019.

Dia digelar Dewa Musawwarat, sebuah bandar dan tapak arkeologi. Patung-patungnya sering dijumpai berhampiran pintu di tapak arkeologi Tabo dan Musawwarat es-Sufra, Nubia, jadi mungkin dia seorang dewa penjaga. Tetapi tafsiran lain percaya dia mewakili transformasi, itulah sebab dia diletakkan di pintu-pintu kuil.

Walaupun sememangnya seorang dewa Nubia, dia mempunyai banyak simbol dan legenda Mesir.

 Keluarga 
Temannya (atau mungkin abang) ialah Arensnuphis.Richard A Lobban JR (9 December 2003). Historical Dictionary of Ancient and Medieval Nubia. pp. 343–344. ISBN 9780810865785. Hubungannya dengan Arensnuphis ini serupa dengan hubungan dengan Set dan Osiris.

 Imej 
Dia memakai sebuah mahkota berganda, janggut dan ureus dan mempunyai telinga yang besar, tanda yang dia seseorang yang penting. Dengan mahkota berganda, janggut palsu, kain sarung dan tunik,Richard A Lobban JR (9 December 2003). Historical Dictionary of Ancient and Medieval Nubia. pp. 343–344. ISBN 9780810865785. dia menyerupai Atum.Mark, Joshua J. "Egyptian Gods - The Complete List". World History Encyclopedia. Archived from the original on 27 March 2019. Retrieved 27 March 2019.

Sebuah bepala daripada batu pasir tanpa tulisan berada di Meroe. Ia juga mempunyai mahkota berganda dengan ureus. Ia mempunyai beberapa ciri yang nampak seperti ciri Mesir tetapi juga mempunyai permukaan yang tidak dimodelkan seperti gaya Nubia.

 Dalam budaya popular 
Dia salah seorang dewa dalam senario Gifts of the Nile dalam permainan video strategi Civilization VI.

 Rujukan